Invalidovňa

Invalidovňa (Les Invalides) je komplex budov v 7. mestskom obvode Paríža obsahujúci múzeá a pamiatky francúzskej vojenskej histórie, nemocnicu a domov pre vojnových veteránov, čo boli aj pôvodné účely budov. Dnes je to aj miesto, kde sú pochovaní niektorí z najväčších vojnových hrdinov Francúzska.

Dejiny 
Ľudovít XIV. inicioval vznik domu pre starých či chorých vojakov nariadením zo dňa 24. novembra 1670. Názov je odvodený skrátením pôvodného hôpital des invalides (nemocnica pre invalidov). Architektom bol Libéral Bruant. Za miesto bolo vybrané vtedajšie predmestie Paríža (17. storočie). Kým však bola stavba (r. 1676) dokončená, projekt sa postupne rozšíril - predná časť merala 196 metrov a celý komplex mal 15 nádvorí, najväčšie cour d'honneur (čestné nádvorie) bolo určené na vojenské prehliadky. Ďalej bola postavená kaplnka. Pri stavbe asistoval už starému Bruantovi Jules Hardouin Mansart, ktorý stavbu podľa Bruantových návrhov dokončil. Stavba kaplnky bola dokončená v roku 1679, po Bruantovej smrti. Kaplnka je známa ako Eglise Saint-Louis des Invalides.

Krátko po dostavbe kaplnky pre veteránov Ľudovít XIV. prikázal Mansartovi vybudovať samostatnú súkromnú kráľovskú kaplnku, všeobecne nazývanú Église du Dôme (kostol s kopulou) podľa najvýraznejšieho znaku. Táto stavba, dokončená 1708, je považovaná za triumf francúzskej barokovej architektúry, vzorom bola Bazilika sv. Petra v Ríme.

Interiér kupoly bol vymaľovaný (dokončený 1705) Le Brunovým žiakom Charlesom de La Fosse (1636-1716). Maľby, pri pohľade zdola, zobrazujú vtedajšiu predstavu vesmíru.

Institution Nationale des Invalides (Národný inštitút invalidov) 
Národný inštitút pre invalidných vojnových veteránov. Budovy tohto úradu sú stále súčasťou komplexu Invalidovne.
Inštitút zahŕňa:
• Domov dôchodcov
• Nemocnicu
• Centrum pre ambulantnú lekársku pomoc

Musée de l'Armée (armádne múzeum) 
Vojenské múzeum francúzskej armády, ktorého budova je tiež súčasťou Invalidovne.

Hrobky 

Najvýznamnejšou hrobkou Invalidovne je hrobka Napoleona Bonaparte (1769- 1821) v krypte pod Mansartovým dómom. Napoleon bol po bitke pri Waterloo internovaný na Sv. Helene, kde aj r. 1821 zomrel a bol pochovaný. 19 rokov po jeho smrti (1840) však kráľ Ľudovít-Filip umožnil návrat pozostatkov späť do Francúzska a ich uloženie v kaplnke sv. Hieronyma v Paríži. Keďže renovácia Invalidovne trvala mnoho rokov, boli Napoleonove pozostatky presunuté na honosnejšie miesto pod kopulu až v roku 1861. Návrat Napoleonových pozostatkov do Francúzska bol obrovskou udalosťou, o čom svedčí literatúra.

V Invalidovni však nie je pochovaný len Napoleon, sú tu pochovaní aj niektorí členovia Napoleonovej rodiny, niekoľko dôstojníkov, ktorí slúžili pod jeho velením a ďalší francúzski vojenskí hrdinovia.

 Henri Gratien, gróf Bertrand (1773-1844) armádny generál Prvého cisárstva, ktorý sprevádzal Napoleona na Elbu a Sv. Helenu. Roku 1840 priviezol jeho telo späť do Francúzska.
 Joseph Bonaparte (1768-1844) starší brat Napoleona.
 Jérôme Bonaparte (1784-1860) najmladší brat Napoleona.
 Napoleon II. (1811-1832) syn Napoleona.
 Thomas Robert Bugeaud (1784-1849) maršal Francúzska a dobyvateľ Alžírska.
 François Canrobert (1809-1895) maršal Francúzska.
 Géraud Duroc (1774-1813) dôstojník, ktorý bojoval a verne slúžil Napoleonovi.
 Claude Joseph Rouget de Lisle (1760-1836) armádny kapitán, autor francúzskej národnej hymny - La Marseillaise.
 Ferdinand Foch (1851-1929) maršal Francúzska počas Prvej svetovej vojny.
 Henri de la Tour d'Auvergne, Vicomte de Turenne (1611-1675), viac známy ako Turenne, maršal Francúzska za Ľudovíta XIV., jeden z najväčších francúzskych vojvodcov.
 Srdce Sébastiena Le Prestre de Vauban (1633-1707) projektanta opevnenia za Ľudovíta XIV.

Pochovaní v kryptách Invalidovne 

 Popol generála Marceaua
 Srdce generála Klébera
 Maršal Lyautey
 Generál Robert Nivelle
 Generál Charles Mangin
 Maršal Patrice de Mac-Mahon
 Maršal Philippe Leclerc de Hauteclocque
 Srdce kráľovského poručíka Jeana Beryranda, 1691
 Srdce generála d'Hautpoula 1807
 Generál gróf Antoine Charles Louis Lasalle 1809
 Srdce generálmajora de Bissone 1811
 Generál de Lariboisière 1812
 Maršal Jean-Baptiste Bessières 1813
 Srdce generálmajora Eblé 1813
 Srdce generálporučíka Baraguay d'Hillierse 1813
 Srdce Marie Maurille de Sombreuil, grófky z Villelume 1823
 Srdce generálporučíka Concha 1823
 14 obetí Fieschiho útoku 28. júla 1835
 Maršal Bon Adrien Jeannot de Moncey 1842
 Maršal Nicolas Charles Oudinot 1847
 Srdce generálmajora Négriera 1848
 Maršal Mouton de Lobau 1839
 Maršal Vallée 1846
 Admirál Duperré 1847
 Generál Duvivier 1848
 Maršal Sebastiani 1851
 Maršal Exelmans 1852
 Maršal d'Saint-Arnaud 1854
 Admirál Hamelin 1864
 Maršal Pélissier, vojvoda de Malakoff 1864
 Maršal Regnault zo Saint-Jean-d'Angely 1870
 Maršal Baraguay d'Hilliers 1878
 Maršal Canrobert 1895
 Generál Roques 1920
 Generál de Maud'huy 1921
 Generál Humbert 1921
 Generál Maistry 1922
 Maršal Maunoury 1923
 Generál Malleterre 1923
 Generál de Mitra 1924
 Vice-admirál Boué de Lapeyrère 1924
 Generál Lanrezac 1925
 Generál Putz 1925
 Generál Baucheron de Boissoudy 1926
 Generál Gerard 1926
 Generál Ruffey 1926
 Generál d'Langle de Cary 1927
 Maršal Fayolle 1928
 Generál Sarrail 1929
 Vice-admirál Gauchet 1931
 Generál Cordonnier 1936
 Admirál Guépratte 1939
 Maršal Franchet d 'Esperey 1942
 Generál Pau 1932
 Vice-admirál Fournier 1934
 Admirál Ronarc'H 1940
 Generál Guillauma 1940
 Generál d'Amadé 1941
 Generál d'Urbal 1943
 Generál Henrys 1944
 Generál Duchêne 1950
 Generál Houdemon 1960
 Generál Kientz 1962
 Generál Monclar 1964

Guvernéri Invalidovne 
 Vrchný predstavený Lemaçon, SEIGNEUR d'Ormoy: 1678
 Blanchard, rytier de Saint-Martin de Tale: 1696
 Des Roches d'Orange: 1705
 Boyveau: 1728
 Beaujeu de Jauges: 1730
 De Vissec de Ganges: 1738
 Marnais de la Bastie, rytier de Saint-André: 1742
 Cormier de la Courneuve: 1753
 Azémar de Panna de La Serre: 1766
 Generálporučík Sahuguet d'ESPAGNAC: 1783
 Generálporučík de Guibert: 1786
 Generál Jean-François Berruyer: 1804
 Maršal Jean Mathieu Philibert Sérurier: 1819
 Maršal de Franquetot de Coigny: 1821
 Maršal Jean-Baptiste Jourdan: 1833
 Generálporučík Denis de damremont: 1837
 Maršal Bon Adrien Jeannot de Moncey: 1842
 Maršal Nicolas Charles Oudinot: 1847
 Maršal Gabriel Jean Joseph Molitor: 1849
 Generál Arrighi de Casanova: 1853
 Maršal Philippe Antoine gróf d'Ornano: 1863
 Generál gróf de Martimprey: 1883
 Generál Sumpt: 1891
 Generál Arnoux: 1902
 Generál Mariaux: 1944
 Generál Rodes: 1951
 Generál Jacques de Grancey: 1973

Iné projekty

Externé odkazy 
 Musée de l'Armée

Zdroj 

Dejiny Francúzska  
Kostoly v Paríži
Kostoly zasvätené svätému Ľudovítovi
Architektúra z 1708
Historické pamiatky v Paríži
7. obvod (Paríž)
Barokové stavby v Paríži